Simon Lilian

**EGY TÖRTÉNET A KARANTÉNRÓL**

egyfelvonásos

LILLA

BORI

LITERA

ELSŐ MAGYAR KARANTÉNSZÍNHÁZ

DRÁMAPÁLYÁZAT

2020

HANG Lilla és Bori fiatal lányok voltak. Egy osztályba jártak, mindketten a jó tanulók közé tartoztak, bár Lilla ezt elsősorban éles eszének, míg Bori szorgalmas munkájának köszönhette. Barátnők voltak, akik délutánonként is találkozgattak. Bár természetükben igen különböztek, jó hatással voltak egymásra. Bori vidám, időnként kicsit nemtörődöm, aki nehezen fogadta el mások, különösen a felnőttek véleményét. Élvezte a kihívásokat. Kati ellenben koránál kicsit komolyabb, félénkebb, befolyásolhatóbb. Az idősebbek véleményét mindig elfogadta. Elég naív, de hamar pánikba esett.

Az osztályban feszült volt a helyzet. Gyakran szóba került az új, titokzatos járvány, ami Kínából fenyegette a világot. Voltak akik megrémültek, hisztiztek, egy-egy tragikusabb esemény hallatán Bori szeme nem egyszer könnybe lábadt. Voltak, akiket nem érdekelt. Megrántották a vállukat, s végezték tovább munkájukat. És voltak akik gondolták, majd pont ők fognak megijedni egy ilyen rémisztgetéstől. Csak jöjjön bátran, majd meglátja, milyen lesz a fogadása. Aztán egyre romlott a helyzet, a tv , a rádió és az interneten keringő hírek csak fokozták a feszültséget. Olaszországban, Spanyolországban halomban a halott, ebben az országban, abban az országban bezárták az iskolákat, kijárási tilalom. Lilla és Bori rendszeresen beszélgettek ezekről, s míg Bori már-már pánikba esett, Lilla még szórakozott is. Hogy lehet rossz az, hogy nem kell iskolába menni? Tízkor, tizenegykor, sőt tizenkettőkor fog kelni. Borzongató álhírekkel, kitalálásokkal rémísztgette barátnőjét: kínai, amerikai, iráni laboratóriumokról, vegyi háborúról, kivédhetetlen vírusfertőzésről.

*Egyik délután könyveit rakosgatta szobájában, amikor lihegve berobbant Bori.*

BORI Hallottad?

LILLA Mit? Ne gyere a vírussal, mert már mindenki éjjel nappal erről beszél. Vagy kiderítették, hogy a Földön kívüliek bosszúja mert így szennyezzük a földet?

*Bori nem is hallotta meg, miket mondott. Csak lihegett és rémült tekintettel motyogta*

BORI Hétfőtől nem lehet iskolába menni. Bezárt a suli.

LILLA Na végre! Ezt vártam. Végre valami jót is tett a vírus.

*Bori azonban már majdnem sírt*

BORI Ne viccelj ezzel! Hát nem érted? Nagy baj van. Hogy fogunk tanulni? Mi lesz a tanévvel?

LILLA Na és? Kit érdekel. Majd kitalálják a tudósok. Képzeld el a töri tanárt, hogy kétségbe lehet esve. Most kinek fogja fejtegetni vég nélküli, tök unalmas történeteit. Vagy a tesis hogyan fog így futtatni velünk kilométereket. Mi meg szépen eljárunk minden felé, egymáshoz, bulizni.

BORI Csak hiszed! Majd kitalálják az új tanítási formát. Valami digitális oktatás lesz. Fogalmam sincs, hogy mit jelent, de nem sok jót nézek ki belőle. Azt hiszed egy pár „okos” osztálytársunk el tudná viselni, hogy ne csináljunk semmit? Meglátod, hogy még több lesz a feladat, mint most.

LILLA És akkor? Elő veszem a könyveket, bekapcsolom az internetet, és már kész is az ötös dolgozat.

BORI Várd ki a végét. Különben meg az is hír, hogy kijárási tilalom is lesz. Maradj otthon! Ehhez mit szólsz?

LILLA Megnézem én azt a vírust, ami megtíltja nekem, hogy ne menjek el bulizni vagy a határba a kutyámat futtatni.

HANG Lilla tartotta a szavát. délelőttönként eljárt a városban, esténként versenyt futott a kutyájával, és nem történt semmi. Borival már csak mobilon keresztül beszélgettek, mert ő nem volt hajlandó vele sétálgatni. Otthon ült és dolgozott, mert az iskolai feladatok is mérhetetlenül sokak voltak. Lilla azon vette észre magát, hogy nem képes lépést tartani az elvárásokkal. Még úgy sem, hogy Bori rengeteget segített.

Egyik délután elhatározta, hogy meglátogatja barátnőjét. nem laktak messze, hamar odaért, de Bori nem engedte be, csak az ablakon keresztül beszélgettek.

BORI Ne haragudj életem, de nem nézed a híreket? A helyzet egyre rosszabb, a fertőzés veszélye mindenkit elért. Különösen az idősek számára életveszélyes. Tudod, mi együtt élünk a nyolcvan feletti, szívbeteg papámmal. Kérlek, amíg ilyen a helyzet, ne gyere hozzánk.

LILLA Ez azért túlzás!

HANG Lilla csalódott volt egész úton hazafelé. Nem is ment többet, a kapcsolatuk is elhidegedett.

HANG Csak napok múlva döbbent rá, hogy Borinak igaza van. A helyzet az egész világon és nálunk is egyre aggasztóbb lett. Minden nap, amikor a „mindenttudó” (így nevezte gúnyosan a tisztifőorvos asszonyt) ismertette a haláleseteket, akik szinte mind idősek voltak, Kati nagyszüleire gondolt, akiket ő is jól ismert és szeretett. Aztán az iskolai feladatok is rázuhantak. Már nem segített Bori, egyre több lett a munkája.

Egyik nap, úgy délelőtt 11 körül, az ablak előtt ült. Nézte a szomszédos házat, amellyel közös kertjük volt. Maga előtt látta Magdi nénit, a szomszédot. Mikor kicsi volt rengeteget játszottak együtt: futkosás a kertben, homokozás a strandon, nagy séták a közeli erdőben, a közös uzsonnák, finom süteményei. Nagyon elfoglalt szülei igen hálásak voltak érte. Aztán ebben a pillanatban megjelent Magdi néni a kapujukban. Ősz haját kicsit kopottas sapkája, arcát maszk takarta. Görnyedten, bottal elindult. A kezében szorongatott bevásárló táska jelezte útja célját. Nézte, ahogy lassan, óvatosan körül tekintgetve átmegy az úton. Vajon, mit fog főzni, csinál-e sütit? Milyen finom volt még a spenót is, ha ő főzte. Amint gondolataiba merült, egyszer csak újra megjelent Magdi néni. A tömött szatyor, a szapora légzés és az elnehezült járás jelezte, hogy útja sikeres volt. Nézte a kis öregasszonyt és nagyon elszégyellte magát.

Másnap már alig várta, hogy 11-hez közeledjen az idő. akkor gyorsan felöltözött, s úgy tervezte, hogy mikor Magdi néni kilépett a kapun, ő pont ott jelent meg.

LILLA Hova tetszik menni? *(kérdezte naivul, mintha fogalma sem lenne.)*

MAGDI NÉNI Tudod, Lilluskám, el kell szaladnom a kisboltba. Igaz, hogy tegnap is voltam, de a vén Habcsóknak elfelejtettem tejet hozni, pedig azt minden nap megköveteli. Emlékszel még a szürke kandúrra? Te választottad ki a kiscicák közül és te adtad a nevét is. Mennyit játszottatok valamikor együtt. Bizony már ő felette is eljárt az idő.

LILLA Tényleg. Milyen aranyos volt, amikor megpróbált a barackfára felmászni. Régen láttam már.

MAGDI NÉNI Hát bizony az öreg kandúr már nem járkál az utcán. Ő aztán tényleg betartja a kijárási tilalmat. – Magdi néni felnevetett.

LILLA Magdi néni! Éppen oda megyek a szomszédba, kisboltba. Hozok én a boltból tejet, meg ami még kell, szívesen. És bármikor, csak tessék szólni, itt leszek, mint régen.

MAGDI NÉNI Jajj, de aranyos vagy, Lilluskám! Bizony nagyon jólesik a segítség, mert nagyon zihál már ez a motor. Ettől kezdve két-három naponta szólt, és Lilla ment. De nagyon vigyáztak a két méterre, beszélgetni is alig beszélgettek.

HANG Egyik nap Lilla arra ébredt, hogy fáj a torka. Nem is törődött vele. Aztán a nap folyamán furcsán érezte magát, hőemelkedése is volt. A szülei igen aggódtak, és 3-4 nap múlva bebizonyosodott a fertőzésveszély. Házi karanténba került. Odakerült a piros cédula a házukra. Nagyon nehezen viselte, még ha sokkal könnyebb lett a helyzete. Édesanyja mindenben kiszolgálta, Bori segítő üzenetei is rendszeressé váltak. Egyik nap reggel, inkább délelőtt valami kapirgálásra lett figyelmes. Először nem törődött vele, majd a kíváncsiság mégis kivetette az ágyból. Kinyitotta az ajtót, s a földön, egy tálcán, egy tányérban a kedvenc süteményei díszelegtek. Mellettük egy öreg, kopott, gyerekrajzokkal kidekorált könyv. Rögtön megismerte: a mesekönyv, amit régen Magdi néni olvasott neki minden nap. Felvette, és megrohanták az emlékek. Ez volt a kedvence, mindig mondta, hogy ha egyszer megtanul olvasni ez lesz az első „alanya”, Aztán az idő múlásával persze el is felejtette ezt.

LILLA Drága Magdi néni!

HANG Aztán múltak a napok, a hetek, a hónapok. Egyszer minden véget ért. Elmúlt a rettenet, az élet győzött, és még a delfinek is visszatértek Olaszországba. A szomszéd ház teraszáról hangos nevetés hallatszott. Három nő, egy idős és két fiatal beszélget nagy szeretettel, láthatóan élvezik az együttlétet. Magdi néni, Lilla és Bori.

*Az osztályteremben, a padon ül Lilla, mellette a padban Bori valamit egy füzetbe ír. Lilla valamelyik új kedvenc számát dúdolgatja angolul. Egyszer csak megszólal*

LILLA Gyerünk már, mert rögtön kidobnak a takarítónők.

BORI Azonnal. (Félhangosan szótagolja, ahogy ír) „le-e-sik fe-jé-ről vé-res ko-ro-ná-ja” Na, készen is vagyok.

LILLA „Véres koronája” Te, figyelted hogy viselkedett az osztály mikor a járvány szóba került. Voltak, akik már majdnem szaladtak a kórházba, úgy be voltak ijedve.

BORI Jajj, ne is mondd, mert megint bepánikolok. De voltak olyanok is, akiket nem érdekelte. Például te is Borikám.

LILLA Uu, az amerikai laborokban már rég kész van az ellenszer.

BORI Akkor azt mondd meg miért nem használták még fel.

*Kivonulnak az osztályból. Lilla lerohan a lépcsőn: - Menjünk is a vírus elől. – Bori lassabban baktat utána.*

*Lilla egyik délután a könyveit rakosgatta a szobájában , amikor lihegve berobbant Bori*

BORI Hallottad?

„ a kutyámat futtatni.”

*Lilla a szobájában, az ágyán fekve kikiabál az anyukájának*

LILLA Képzeld, anya, délben a Széchenyi téren és a Kisduna-parton alig találkoztam valakivel. Úgy látszik, ezek mégis be vannak ijedve. Mi aztán nem. Láttad volna a Puszedli hogyan élvezte este a rohangálást a mezőn.

*A körülötte heverő könyveket lapozgatja:*

LILLA Te Úristen! Hogy kell ezt megcsinálni. És délután már visszaküldeni, ez az ember nem normális. Azt hiszi, csak az ő tantárgya létezik?

*Miközben kínlódik, cseng a mobilja. Bori az:*

BORI Szia Lilla! Hogy állsz? Én már belehülyültem. Figyeld a gépet, most küldöm át a kész anyagot angolból. Csak be kell küldeni. Jó négy órás munkát! A matek példák megoldásából is küldök majd.

LILLA Imádlak Bori. Te, figyelj csak, gondoltam, valamelyik délután meglátogatlak, hogy élsz-e még, oké?

BORI De Lilla….

*Lilla leteszi a telefont*

*Bori a szobájában dolgozik. Könyvek, számítógép, laptop, mobil. A tv-ben a tisztifőorvos asszony éppen arról beszél, hogy mennyire veszélyes a fertőzés az idősek számára, mennyi a halottak száma. Láthatóan szörnyülködik.*

*Megint Lilla szobájában*

*Lilla kifele bámult az ablakon unalmában. Ekkor lépett ki a kapun egy idős néni, ősz haját kicsi, kopottas kalapja, arcát maszk fedte. Görnyedten, bottal elindult. A kezében lévő bevásárló tákája jelezte úticélját.*

LILLA A Magdi néni. Milyen régen láttam, mennyire megöregedett. Ma már nem fogócskázna velem a kertben. Vajon, mit fog főzni? Milyen finom volt még a spenót is, ha ő készítette.

HANG Amig merengett, az orrát az üveghez nyomva, hazaért Magdi néni. A tömött szatyor, a szapora légzés és az elnehezült járás jelezte, hogy útja sikeres volt. Nézte a kis öregasszonyt, és nagyon elszégyellte magát.

*Másnap délelőtt Lilla már ott toporog a kertben, amikor Magdi néni kijön. Úgy tesz, mintha akkor érkezne.*

LILLA Hova tetszik menni?

*Lilla fekszik az ágyban, köhög, lázat mér, nagyon el van keseredve. Az ágyon a házi karantént jelző piros cédula fekszik. Felveszi nézegeti, s ekkor valami mozgást hall a szobaajtó felöl. Előbb nem törődik vele, aztán felkel, odamegy …*

*Bemutatja Borit Magdi néninek Lilla. Lényeg, hogy újra mind a hárman együtt legyenek, egészségben, örömmel, vidáman beszélgessenek.*

*Sötét*

2020